Grobiņa vald

Grobiņa vald (läti keeles Grobiņas pagasts) on vald Lätis Lõuna-Kuramaa piirkonnas. Vald asub Läänemere kaldal ning piirneb sama piirkonna Grobiņa linnaga, Gavieze, Medze, Bārta, Tadaiķi, Otaņķi ja Nīca vallaga ning Liepāja linnaga.

Valla pindala on 131 km². 2016. aasta seisuga elas seal 2601 inimest. Valla keskus on Dubeņi küla, vallavanem on Juris Dabars (ühine Gavieze vallaga).

 Ajalugu 
19. sajandi esimesel poolel olid praeguse valla alal Iļģi (Gut Illien) ja Rolava (Gut Roloff) mõisa maad. Vald moodustati aastal 1820 kui Grobiņa riigivald. Aastal 1905 liideti sellega Mežnieki, Pilenieki, Iļģi ja Grobiņa metskonna vallad, aastal 1912 Grobiņa kirikumõisa vald. Aastal 1935 oli Grobiņa valla pindala 143,9 km².

Aastal 1945 moodustati vallas Grobiņa, Baltpurvi ja Tosmare külanõukogu, aastal 1949 aga vald likvideeriti. Aastal 1951 liideti Grobiņa külanõukoguga osa Tosmare ja Rolava külanõukogu maadest. Aastal 1956 arvati Grobiņa külanõukogu Grobiņa linna juurde kuuluvaks kui Grobiņa linna maaterritoorium. Aastal 1975 loodi külanõukogu taas. Aastal 1990 muudeti külanõukogu vallaks. Aastatel 2009–2021 kuulus vald Grobiņa piirkonda.

 Mälestised 
Kultuurimälestistest on riikliku kaitse all Atkalni muinaskalmed, Krastiņi muinaskalmed, Iļģi mõisa rõdupiire, Smukumi muinaskalmed ja Porāni (Pūrāni) muinaskalmed.

 Loodus 

Valla lääneosa asub Rannikumadalikul, idaosa aga Lääne-Kurzeme kõrgustikul. Suurim jõgi on Ālande. Vallas asub osaliselt Liepāja järv.

Vallas kasvab arvukalt nimetuid looduskaitsealuseid põlispuid. Valla lääneossa jääb osaliselt Liepāja järve hoiuala.

 Asustus 

Aastal 2011 elas vallas 2096 lätlast, 264 venelast, 35 valgevenelast, 33 ukrainlast, 30 leedulast ja 79 poolakat.Ethnic composition of Latvia 2011

Valla külad:

 Küla  Küla tüüp  Elanike arv Ālande  vidējciems   40 (2005) Āres  mazciems   70 (1998) Cimdenieki  vidējciems   255 (2020) Dubeņi  lielciems  425 (2020) Grobiņa  mazciems   Gūžas  vidējciems   72 (2020) Iļģi  aprūpes ciems   421 (2005) Jaundubeņi  vasarnīcu ciems   65 (2020) Keramika  mazciems   56 (1998) Otrie Dubeņi  vasarnīcu ciems   Pirmie Dubeņi  vasarnīcu ciems   67 (2020) Robežnieki  vidējciems   223 (2020) Rolava  mazciems   99 (2005) Tilti  mazciems   30 (2005) Trešie Dubeņi  vasarnīcu ciems   116 (2020) Vītiņi  mazciems   41 (2005)

Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Lõuna-Kuramaa piirkond